text: Lægehelikopter på motorvejen efter solo-uheld
  22 september 2015 kl. 09.45
  En lægehelikopter er tirsdag middag landet på motorvejen efter solo-uheld mellem Vejle og Givskud.
  Tirsdag middag er der sket et solo-uheld på motorvejen mellem Vejle og Givskud i sydgående retning. Uheldet er så voldsomt, at der er sendt en lægehelikopter til stedet.
  - Der er sket et færdselsuheld, hvor der angiveligt skulle være fastklemte i et køretøj, men lige nu er det sparsomt, hvad vi ved, siger vagtchefen hos Sydøstjyllands Politi til TV SYD.
  Uheldet har forårsaget flere kilometer kø.
  